স্প্রিং, সামার, ফল, উইন্টার... এ্যান্ড স্প্রিং
স্প্রিং, সামার, ফল, উইন্টার... অ্যান্ড স্প্রিং (এছাড়াও স্প্রিং, সামার, অটাম, উইন্টার... অ্যান্ড স্প্রিং নামে পরিচিত) ২০০৩ সালের দক্ষিণ কোরিয় চলচ্চিত্র। বৌদ্ধ মনাস্টরি সম্পর্কিত চলচ্চিত্রটি রচনা এবং পরিচালনা করেছেন কিম কি-দুক। চলচ্চিত্রের গল্প একজন বৌদ্ধ সাধুকে নিয়ে, যেখানে তিনি ছেলেবেলা থেকে বৃদ্ধকাল পর্যন্ত তার জীবনের বিভিন্ন ঋতু কীভাবে অতিক্রম করেন তা দেখানো হয়েছে। অভিনয়ে ছিলেন, ওহ ইয়েং-সু, কিম ইয়েং-মিন, সিও জে-কেয়ুঙ, কিম জঙ-হো, হা ইয়ো-জিন প্রমুখ। এই চলচ্চিত্রে পরিচালক কিম-কি-দুক বৃদ্ধ বৌদ্ধ সাধুর চরিত্রে অভিনয় করেছেন। চলচ্চিত্রটি প্রযোজনা করেছেন কার্ল বমগার্টনার এবং লি সিউঙ-জাই। সঙ্গীত পরিচালনা করেছেন বার্ক জি-ওঙ। চিত্রগ্রহণ করেছেন বেক ডঙ-হায়ন এবং সম্পাদনা করেছেন কিম-কি-দুক। চলচ্চিত্রটি মার্কিন যুক্তরাষ্ট্রে সনি পিকচার্স ক্লাসিকস কর্তৃক ২০০৪ সালে সাবটাইটেল সহকারে মুক্তি পায়। মার্কিন$৯.৫৩ মিলিয়ন বাজেটের চলচ্চিত্রটি বিশ্বব্যাপী মার্কিন$৯৫,২৪,৭৪৫ আয় করে।